canonical-greekLit/data/tlg2018/tlg002/tlg2018.tlg002.perseus-grc1.xml
  Πᾶσι μὲν οὖν ἀνθρώποις τὰ ἐκ τῆς τῶν τυράννων  καταδυναστείας  ἐλεύθερα ἦν, καὶ τῶν προτέρων ἀπηλλαγμένοι κακῶν, ἄλλος ἄλλως μόνον ἀληθῆ θεὸν τὸν τῶν εὐσεβῶν  ὑπέρμαχον ὡμολόγει· μάλιστα δ̓ ἡμῖν τοῖς ἐπὶ τὸν Χριστὸν τοῦ θεοῦ τὰς ἐλπίδας  ἀνηρτημένοις  ἄλεκτος παρῆν  εὐφροσύνη καί τις  ἔνθεος ἅπασιν ἐπήνθει χαρὰ πάντα τόπον τὸν πρὸ μικροῦ ταῖς τῶν τυράννων  δυσσεβείαις  ἠριπωμένον ὥσπερ ἐκ μακρᾶς καὶ θανατηφόρου  λύμης  ἀναβιώσκοντα θεωμένοις  νεώς τε αὖθις ἐκ  βάθρων εἰς ὕψος ἄπειρον  ἐγειρομένους